CELEX: 32015D1357
Language: lv
Date: 2015-08-04 00:00:00
Title: Komisijas Īstenošanas lēmums (ES) 2015/1357 (2015. gada 4. augusts), ar ko nosaka Savienības finansiālo ieguldījumu to izdevumu segšanai, kuri Nīderlandei radušies 2011., 2012. un 2013. gadā, finansējot ārkārtas pasākumus putnu gripas apkarošanai (izziņots ar dokumenta numuru C(2015) 5342)

6.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 209/9
            
         KOMISIJAS ĪSTENOŠANAS LĒMUMS (ES) 2015/1357
   (2015. gada 4. augusts),
   ar ko nosaka Savienības finansiālo ieguldījumu to izdevumu segšanai, kuri Nīderlandei radušies 2011., 2012. un 2013. gadā, finansējot ārkārtas pasākumus putnu gripas apkarošanai
   
      
         (izziņots ar dokumenta numuru C(2015) 5342)
      
   
   (Autentisks ir tikai teksts nīderlandiešu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 4. punktu,
   tā kā:
   
               (1)
            
            
               Komisijas Regula (EK) Nr. 349/2005 (2) paredz noteikumus par Savienības finansiālā ieguldījuma izmaksu ārkārtas pasākumiem, kuru mērķis ir izskaust dažas dzīvnieku slimības, tostarp putnu gripu. Minētās regulas 7. pantā ir norādīti dokumenti, kas jāiesniedz dalībvalstij, kura pieprasa Savienības finansiālo ieguldījumu, un ir noteikts šo dokumentu iesniegšanas termiņš.
            
         
               (2)
            
            
               Ar Komisijas Īstenošanas lēmumu 2012/667/ES (3) Savienības finansiālais ieguldījums to izdevumu segšanai, kuri radušies Nīderlandei, 2011. gadā īstenojot ārkārtas pasākumus putnu gripas apkarošanai, tika noteikts EUR 429 425,74 apmērā.
            
         
               (3)
            
            
               Ar Komisijas Īstenošanas lēmumu 2013/775/ES (4) ir noteikts Savienības finansiālais ieguldījums, kas piešķirams Nīderlandei, lai segtu izmaksas, kuras minētajai dalībvalstij radušās, 2012. un 2013. gadā saskaņā ar Padomes Lēmumu 2009/470/EK (5) īstenojot pasākumus putnu gripas apkarošanai. Attiecīgi minētajai dalībvalstij kā daļa no Savienības finansiālā ieguldījuma tika samaksāts pirmais maksājums EUR 210 000,00 apmērā par 2012. gadu un pirmais maksājums EUR 250 000,00 apmērā par 2013. gadu. Īstenošanas lēmumā 2013/775/ES noteikts arī tas, ka Savienības finansiālā ieguldījuma summa ir jānosaka vēlākā lēmumā, kas jāpieņem saskaņā ar minētajā lēmumā noteikto procedūru.
            
         
               (4)
            
            
               Regula (ES) Nr. 652/2014 paredz minētajos apstākļos veikt maksājumus dalībvalstīm. Šajā sakarā tā paredz pieņemt īstenošanas aktus, ar kuriem nosaka finanšu ieguldījumu. Ar minēto regulu arī atcēla Lēmumu 2009/470/EK, un atsauces uz minēto lēmumu būtu jāuzskata par atsaucēm uz Regulu (ES) Nr. 652/2014.
            
         
               (5)
            
            
               Ar Īstenošanas lēmumu 2012/667/ES un 2013/775/ES ir izpildītas prasības, kas noteiktas Eiropas Parlamenta un Padomes Regulā (ES, Euratom) Nr. 966/2012 (6) un jo īpaši tās 84. pantā.
            
         
               (6)
            
            
               Ņemot vērā kompetentā revīzijas dienesta uz vietas īstenotās revīzijas rezultātus, papildu izdevumus EUR 13 278,64 apmērā atzina par attaisnotiem saskaņā ar 2. apsvērumā minēto lēmumu, un Komisijas finansiālais ieguldījums par 2011. gadu var tikt noteikts EUR 442 704,38 apmērā. Tādēļ papildus jau izmaksātajai summai būtu jāpiešķir galīgais papildu maksājums EUR 13 278,64 apmērā.
            
         
               (7)
            
            
               Nīderlande 2014. gada 14. februārī iesniedza Komisijai oficiālu atmaksāšanas pieprasījumu kopā ar finanšu pārskatu, apliecinājuma dokumentiem un epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai pieprasītā summa ir EUR 417 663,71 par 2012. gadu un EUR 616 592,33 par 2013. gadu. Tomēr pēc minētās dalībvalsts iesniegto dokumentu pārbaudes attiecīgi EUR 17 548,46 un EUR 40 018,73 netika uzskatīti par attaisnotiem izdevumiem, lai saņemtu atmaksu saskaņā ar Regulas (EK) Nr. 349/2005 5. pantu.
            
         
               (8)
            
            
               Tādējādi galīgo ieguldījumu attiecīgi 2012. un 2013. gadam var noteikt EUR 400 115,25 un EUR 576 573,60 apmērā, kas ir starpība starp atmaksāšanai pieprasīto summu un neattaisnotajiem izdevumiem. Atskaitot 3. apsvērumā minētos pirmos maksājumus, Nīderlandei par 2012. un 2013. gadu maksājamās summas būtu jānosaka attiecīgi EUR 190 115,25 un EUR 326 573,60 apmērā.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma galīgā papildu summa tādu izdevumu segšanai, kuri Nīderlandei radušies 2011. gadā, finansējot ārkārtas pasākumus putnu gripas apkarošanai, ar šo lēmumu ir noteikta EUR 13 278,64 apmērā.
   2. pants
   1.   Savienības finansiālā ieguldījuma summa tādu izdevumu segšanai, kuri Nīderlandei radušies 2012. gadā, finansējot ārkārtas pasākumus putnu gripas apkarošanai, ar šo lēmumu ir noteikta EUR 400 115,25 apmērā.
   2.   Savienības finansiālā ieguldījuma atlikums, kas vēl jāizmaksā Nīderlandei, ar šo lēmumu ir noteikts EUR 190 115,25 apmērā.
   3. pants
   1.   Savienības finansiālā ieguldījuma summa tādu izdevumu segšanai, kuri Nīderlandei radušies 2013. gadā, finansējot ārkārtas pasākumus putnu gripas apkarošanai, ar šo lēmumu ir noteikta EUR 576 573,60 apmērā.
   2.   Savienības finansiālā ieguldījuma atlikums, kas vēl jāizmaksā Nīderlandei, ar šo lēmumu ir noteikts EUR 326 573,60 apmērā.
   4. pants
   Šis lēmums ir adresēts Nīderlandes Karalistei.
   
      Briselē, 2015. gada 4. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 189, 27.6.2014., 1. lpp.
   
   
      (2)  Komisijas 2005. gada 28. februāra Regula (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (OV L 55, 1.3.2005., 12. lpp.).
   
      (3)  Komisijas 2012. gada 25. oktobra Īstenošanas lēmums 2012/667/ES, ar ko nosaka Savienības finansiālo ieguldījumu to izdevumu segšanā, kuri radušies Nīderlandei, 2011. gadā īstenojot ārkārtas pasākumus putnu gripas apkarošanai (OV L 299, 27.10.2012., 47. lpp.).
   
      (4)  Komisijas 2013. gada 17. decembra Īstenošanas lēmums 2013/775/ES par Savienības finansiālo ieguldījumu ārkārtas pasākumiem putnu gripas apkarošanai Vācijā, Itālijā un Nīderlandē 2012. un 2013. gadā un Dānijā un Spānijā 2013. gadā (OV L 343, 19.12.2013., 44. lpp.).
   
      (5)  Padomes 2009. gada 25. maija Lēmums 2009/470/EK par izdevumiem veterinārijas jomā (OV L 155, 18.6.2009., 30. lpp.).
   
      (6)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).